Document ID: /roh_data/filtered/fineweb-2-filterrobots_roh.jsonl.gz/35944

Il mardi suentermezdi è vegnida chattada morta ina dunna dad 85 onns a Schiers. La polizia suppona ch'ella è l'unfrenda d'in accident cun auto. Tenor las emprimas enconuschientschas pudess la dunna sin via da Schiers a Schuders esser vegnida giud via cun l'auto e crudada cun quel radund 160 meters d'ina spunda taissa aval.
En il territori da Crestawald hajan passants percurschì en la chavorgia Schraubach in auto demolì dal tut, communitgescha la Polizia chantunala.